ഓസ്ട്രേലിയക്കെതിരായ അഡ്ലെയ്ഡ് ടെസ്റ്റിൽ ഇന്ത്യയുടെ ലീഡ് 100 കവിഞ്ഞു . മൂന്നാംദിനം ചായയ്ക്ക് പിരിയുമ്പോൾ രണ്ടാം ഇന്നിങ്സിൽ ഇന്ത്യ രണ്ട് വിക്കറ്റ് നഷ്ടത്തിൽ 86 റൺസെടുത്തിട്ടുണ്ട് . 101 റൺസിന്റെ ലീഡും ഇന്ത്യ നേടി . ഓപ്പണർമാരായ കെ . എൽ . രാഹുൽ ( 44 ) , മുരളി വിജയ് ( 18 ) എന്നിവരുടെ വിക്കറ്റുകളാണ് ഇന്ത്യക്ക് നഷ്ടമായത് . ചേതേശ്വർ പൂജാര ( 11 ) , വിരാട് കോലി ( 2 ) എന്നിവരുടെ വിക്കറ്റുകളാണ് ഇന്ത്യക്ക് നഷ്ടമായത് . നേരത്തെ ഓസ്ട്രേലിയയുടെ ഒന്നാം ഇന്നിങ്സ് 235ന് അവസാനിച്ചിരുന്നു . 15 റൺസിന്റെ ലീഡാണ് ഒന്നാം ഇന്നിങ്സിൽ ഇന്ത്യ നേടിയത് . മുരളി വിജയുടെ വിക്കറ്റാണ് രണ്ടാം ഇന്നിങ്സിൽ ഇന്ത്യക്ക് ആദ്യം നഷ്ടമായത് . സ്റ്റാർക്കിന്റെ പന്ത് ഡ്രൈവ് ചെയ്യാനുള്ള ശ്രമത്തിൽ സ്ലിപ്പിൽ ഹാൻഡ്കോംപ്സിന് ക്യാച്ച് നൽകി മടങ്ങുകയായിരുന്നു വിജയ് . രാഹുൽ നല്ല രീതിയിൽ തുടങ്ങിയെങ്കിലും വിക്കറ്റ് വലിച്ചെറിഞ്ഞു . ഹേസൽവുഡിന്റെ പന്ത് മിഡ് ഓഫിലൂടെ ലോഫ്റ്റ് ചെയ്യാനുള്ള ശ്രമത്തിൽ വിക്കറ്റ് കീപ്പർ ടിം പെയ്നിന് ക്യാച്ച് നൽകി മടങ്ങി . ഒരു സിക്സും മൂന്ന് ഫോറും അടങ്ങുന്നതായിരുന്നു രാഹുലിന്റെ ഇന്നിങ്സ് . ഒന്നാം ഇന്നിങ്സിൽ ആതിഥേയരെ 235ന് പുറത്താക്കിയ ഇന്ത്യ 15 റൺസിന്റെ നേരിയ ലീഡാണ് ഒന്നാം ഇന്നിങ്സിൽ നേടിയത് . ഓസീസ് വാലറ്റത്തെ ജസ്പ്രീത് ബുംറയും മുഹമ്മദ് ഷമിയും എറിഞ്ഞൊതുക്കുകയായിരുന്നു . 72 റൺസെടുത്ത ട്രാവിസ് ഹെഡാണ് ഓസീസിന്റെ ടോപ് സ്കോറർ . നഥാൻ ലിയോൺ പുറത്താവാതെ 24 റൺസ് നേടി . ഇന്ത്യക്ക് വേണ്ടി ബുംറ , ആർ . അശ്വിൻ എന്നിവർ മൂന്നും ഷമി , ഇശാന്ത് ശർമ എന്നിവർ രണ്ടും വിക്കറ്റ് വീഴ്ത്തി . ഓസീസ് എല്ലാവരും പുറത്തായതോടെ ലഞ്ചിന് പിരിയുകയും ചെയ്തു . ഏഴിന് 191 എന്ന നിലയിലാണ് ഓസീസ് മൂന്നാം ദിനം ആരംഭിച്ചത് . 15 റൺസെടുത്ത മിച്ചൽ സ്റ്റാർക്കിന്റെ വിക്കറ്റാണ് ഓസീസിന് ആദ്യം നഷ്ടമായത് . ബുംറയുടെ പന്തിൽ വിക്കറ്റ് കീപ്പർക്ക് ക്യാച്ച് നൽകി മടങ്ങുകയായിരുന്നു സ്റ്റാർക്ക് . പിന്നാലെ മഴയെത്തി . തുടർന്ന് അരമണിക്കൂറിന് ശേഷമാണ് മത്സരം ആരംഭിച്ചത് . സ്റ്റാർക്കിന് പകരമെത്തിയ ലിയോൺ ഭേദപ്പെട്ട പ്രകടനം പുറത്തെടുത്തു . രണ്ട് ഫോറും ഒരു സിക്സും ഉൾപ്പെടെ 24 റൺസാണ് സ്റ്റാർക്ക് നേടിയത് . എന്നാൽ , നിലയുറപ്പിച്ച് നിൽക്കുകയായിരുന്ന ഹെഡിനെ ഷമി വിക്കറ്റ് കീപ്പർ പന്തിന്റെ കൈകളിലെത്തിച്ചു . തൊട്ടടുത്ത പന്തിൽ ജോഷ് ഹേസൽവുഡിനേയും ഇതേ രീതിയിൽ ഷമി മടക്കിയതോടെ ഓസീസിന്റെ ആദ്യ ഇന്നിങ്സിന് അവസാനമായി . വിക്കറ്റ് പിന്നിൽ ആറ് ക്യാച്ചുകളാണ് പന്ത് ഒരിന്നിങ്സിൽ സ്വന്തമാക്കിയത് . ഓപ്പണർമാരായ ആരോൺ ഫിഞ്ച് ( 0 ) , മാർകസ് ഹാരിസ് ( 26 ) , ഉസ്മാൻ ഖവാജ ( 28 ) , ഷോൺ മാർഷ് ( 2 ) എന്നിവരേയാണ് ഓസീസിന് ആദ്യ രണ്ട് സെഷനിൽ നഷ്ടമായായത് . ചായയ്ക്ക് ശേഷം പീറ്റർ ഹാൻഡ്കോംപ്സ് ( 34 ) , ക്യാപ്റ്റൻ ടിം പെയ്ൻ ( 5 ) , പാറ്റ് കമ്മിൻസ് ( 10 ) എന്നിവരേയും ഇന്ത്യൻ ബൌളർമാർ പവലിയനിലെത്തിച്ചു . നേരത്തെ , ചേതേശ്വർ പൂജാരയുടെ തകർപ്പൻ സെഞ്ചുറിയാണ് ആദ്യ ഇന്നിങ്സിൽ ഇന്ത്യയുടെ മുഖം രക്ഷിച്ചത് . മൂന്നാമനായി ഇറങ്ങി 231 പന്തിൽ ആറ് ബൌണ്ടറിയും ഒരു സിക്സും സഹിതമാണ് പൂജാര 16 - ാം ടെസ്റ്റ് സെഞ്ചുറി തികച്ചത് .